Държавен вестник, бр. 63, 2000 г., стр. 9

Б Р О Й  63
Д Ъ Р Ж А В Е Н   В Е С Т Н И К
С Т Р .  9
МИНИСТЕРСКИ СЪВЕТ
ПОСТАНОВЛЕНИЕ № 141
ОТ 24 ЮЛИ 2000 Г.
за изплащане на еднократно парично обезще-
тение на освободените работници и служители
от едноличните търговски дружества с дър-
жавно имущество от подотрасъл “Въгледобив”
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Работниците и служителите, осво-
бодени на основание чл. 328, ал. 1, т. 1 и 2 от
Кодекса на труда след 30 юни 2000 г. от едно-
личните търговски дружества с държавно иму-
щество от подотрасъл “Въгледобив” съгласно
приложението или от техните правоприемни-
ци, могат да получат еднократно парично обез-
щетение в размер 1000 лв.
(2) Право на еднократното парично обезще-
тение по ал. 1 имат лицата, които отговарят на
изискванията за отпускане на парично обезще-
тение и помощи за безработица при условията
и по реда на Закона за закрила при безработица
и насърчаване на заетостта и които са били
непрекъснато в трудови правоотношения с тър-
говското дружество не по-малко от 18 месеца
преди освобождаването им.
Чл. 2. (1) Еднократното парично обезщете-
ние по чл. 1 се изплаща от бюрата по труда на
Националната служба по заетостта по постоян-
ния адрес (адресната регистрация) на лицето.
(2) За изплащане на еднократното парично
обезщетение лицето подава молба в бюрото по
труда, с която заявява, че желае да получи обез-
щетението по чл. 1 вместо парично обезщете-
ние и помощи за безработица при условията и
по реда на Закона за закрила при безработица
и насърчаване на заетостта. Към молбата лице-
то прилага заповед за прекратяване на трудово-
то правоотношение, оформена от работодате-
ля трудова книжка и посочва сметката си в
търговска банка, по която да бъде преведено
еднократното парично обезщетение.
(3) Молбата по ал. 2 се подава в срок до 3
месеца от датата на прекратяване на трудовото
правоотношение.
Чл. 3. (1) Лицата, получили еднократно па-
рично обезщетение по постановлението, могат
да ползват права за обезщетяване по реда на
Закона за закрила при безработица и насърчава-
не на заетостта при условията на чл. 67 от същия
закон, ако са били осигурявани или са подлежа-
ли на осигуряване за безработица в продълже-
ние на нови 9 месеца през 15-те календарни ме-
сеца след получаването на еднократното обез-
щетение или на нови 6 месеца от последните 12
месеца, ако са изпълнявали сезонна работа.
(2) Лицата, ползвали права на обезщетяване
по реда на Постановление № 131 на Министер-
ския съвет от 1996 г. за еднократни допълни-
телни обезщетения, свързани със структурната
реформа (обн., ДВ, бр. 53 от 1996 г.; изм. и доп.,
бр. 71, 84, 88 и 93 от 1996 г.; отм., бр. 32 от 1997 г.),
или по реда на чл. 1а от Постановление № 57 на
Министерския съвет от 1989 г. за пренасочване
и ефективно използване на освобождаваната
работна сила (обн., ДВ, бр. 96 от 1989 г.; изм. и
доп., бр. 81 от 1990 г., бр. 23, 49 и 91 от 1991 г.,
бр. 35, 43, 59 и 90 от 1992 г., бр. 26, 68 и 69 от
1993 г.; попр., бр. 73 от 1993 г.; изм. и доп., бр. 63
и 96 от 1994 г., бр. 45 и 51 от 1996 г. и бр. 22, 32,
70, 94 и 110 от 1997 г.; отм., бр. 81 от 1998 г.), или
по реда на Постановление № 100 на Министер-
ския съвет от 1998 г. за изплащане на еднократ-
но парично обезщетение във връзка с ликвида-
цията или финансовото оздравяване на търгов-
ските дружества с преобладаващо държавно или
общинско участие (обн., ДВ, бр. 52 от 1998 г.;
изм., бр. 98 и 145 от 1998 г., бр. 13, 50, 65 и 72 от
1999 г. и бр. 29 и 41 от 2000 г.), нямат право на
еднократното парично обезщетение по чл. 1 и
на допълнителните средства по чл. 5.
Чл. 4. Получените суми за обезщетения по
постановлението се възстановяват на Нацио-
налната служба по заетостта от работодателя,
когато в 9-месечен срок след прекратяване на
трудовите правоотношения на лицата по чл. 1
той ги е приел или възстановил отново на рабо-
та, освен в случаите на възстановяване при не-
законно уволнение.
Чл. 5. (1) За лицата, които са получили ед-
нократното парично обезщетение по чл. 1, ал. 1,
се предоставят допълнително средства в раз-
мер 1000 лв. съответно за:
1. придобиване на допълнителна или нова
квалификация със срок на обучение не по-ма-
лък от 300 учебни часа, или
2. наемане по трудово правоотношение за
най-малко 12 месеца, или
3. започване и осъществяване на стопанска
дейност самостоятелно или с други лица най-
малко за 12 месеца.
(2) Допълнителните средства по ал. 1 се
предоставят за лицата, които са освободени по
чл. 328, ал. 1, т. 1 от Кодекса на труда след по-
становяване на съдебното решение за ликвида-
ция на търговските дружества съгласно прило-
жението или на техните правоприемници и ако
отговарят на изискванията за отпускане на па-
рично обезщетение и помощи за безработица
при условията и по реда на Закона за закрила
при безработица и насърчаване на заетостта.
Чл. 6. (1) Средствата по чл. 5 се предоставят
след сключване на договор между бюрото по
труда и:
1. лицето, избрало да придобие допълнител-
на или нова квалификация;
2. лицето и работодателя, който ще го наеме
по трудово правоотношение;
3. лицата, които имат одобрен проект за за-
почване на стопанска дейност самостоятелно
или с други лица.
(2) Договорите по ал. 1 се сключват с лицата
по чл. 5 в 3-месечен срок от прекратяването на
трудовото им правоотношение.